**Správa z realizácie aktivity**

|  |  |
| --- | --- |
| **Názov aktivity**  **a číslo aktivity** | Propagácia - 3.1/1 Výstavy – účasť na výstavách zameraných na poľnohospodárstvo a rozvoj vidieka –Agrokomplex 2016 |
| **Regionálna anténa** | Nitriansky kraj |
| **Termín a miesto konania aktivity** | 18. – 21.08.2016, Výstavisko Agrokomplex Nitra |

**Popis realizácie aktivity:** v termíne 18. – 21.08.2016 sa zástupca Regionálnej antény NSRV SR pre Nitriansky kraj zúčastnil medzinárodnej poľnohospodárskej a potravinárskej výstavy Agrokomplex 2016. Danej výstavy sa počas jej trvania zúčastnil regionálny koordinátor – Ing. Ondrej Hanušovský. Expozícia sa nachádzala v pavilóne M1 výstaviska a bola zaradená do **výstavy: Regióny Slovenska.** Predošlý ročník navštívilo celkovo 109 836 návštevníkov a to bolo dôvodom na predpoklad, že sa úroveň tejto návštevnosti zachová, ak nie prekoná.

Expozícia NR kraja bola postupne zostavovaná zúčastnenými MAS/VSP dňa 17.08.2016, pričom RA NSRV SR na daný proces dohliadala. Nakoľko sa jedná o významnú aktivitu/prezentáciu NSRV SR a RA, prípravné práce začali už niekoľko mesiacov vopred a pozostávali najmä z: oslovenia potenciálnych účastníkov, oslovenie potenciálnych prezentujúcich remeselníkov, účinkujúcich v rámci kultúrneho programu, účinkujúcich v rámci módnej prehliadky krojov, zabezpečenie vstupov pre vystavujúcich a účinkujúcich, zabezpečenie potrebného nábytku nad rámec zabezpečený CJ NSRV a i.

Nakoľko sa jedná o výstavu, ktorá je realizovaná na území RA NSRV SR pre Nitriansky kraj, predstavujú zástupcovia MAS/VSP, účinkujúci v rámci kultúrneho a sprievodného programu z NR kraja gro celej expozície. Tento trend sa počas rokov nezmenil a to vnímame ako pozitívum a zároveň ako signál, že RA a CJ NSRV vytvárajú pre účastníkov pozitívny priestor pre ich prezentáciu a účinkovanie.

V rámci expozície Nitrianskeho kraja sa prezentovali nasledovné MAS/VSP:

* OZ Mikroregión RADOŠINKA
* OZ pre rozvoj mikroregiónu Požitavie – Širočina
* Mikroregión CEDRON – NITRAVA

V rámci ich expozícií boli zastúpení i remeselníci a producenti regionálnych produktov ako i držitelia regionálnej značky PONITRIE (v rámci stánku OZ Mikroregión RADOŠINKA). Neoddeliteľnou súčasťou pavilónu regiónov je i kultúrny program – vystúpenia hudobných súborov, skupín a umelcov. Tento rok sa RA rozhodla zo svojho rozpočtu podporiť celkovo 19 súborov/umelcov z územia 3 zúčastnených MAS/VSP:

* OZ Mikroregión RADOŠINKA: 4 súbory
* OZ pre rozvoj mikroregiónu Požitavie – Širočina: 4 súbory
* Mikroregión CEDRON – NITRAVA: 11 súborov

Súčasťou sprievodného programu bola i módna prehliadka krojov, v rámci ktorej sa predstavilo hneď niekoľko krojov z územia NR kraja. V rámci vopred stanoveného rozpisu, zastupoval Ing. Ondrej Hanušovský na centrálnom stánku NSRV SR pracovisko dňa 21.08.2016 od 13:00 do 17:00 hod.

**Odporúčania pre ďalšiu činnosť:**

* Pokračovať v úzkej spolupráci s MAS/VSP pri príprave expozície v budúcich rokoch
* Dohliadať na zastúpenie vystavovateľov v rámci expozície počas celej doby trvania výstavy
* Sprievodný kultúrny program spolu s módnou prehliadkou krojov ostáva i naďalej jednou